Pentru prima dată în ultimii ani, Ministerul Tineretului și Sportului nu a mai publicat pe site-ul său informațiile privind finanțarea federațiilor sportive naționale în 2019. Practic, deși sunt informații de interes public, MTS a secretizat sumele de bani pe care le-a alocat fiecărui organism în parte.

Gazeta Sporturilor a intrat în posesia hârtiilor oficiale cu banii alocați fiecărei federații. Sunt federații care au o creștere, față de anii anteriori, de peste 200%, deși rezultatele se lasă așteptate!

Au ratat calificarea la Cupa Mondială, dar au cel mai mare buget!

Federația Română de Rugby, condusă de Alin Petrache, nu a avut niciodată, în istorie, un asemenea buget. FRR a primit din partea statului un buget de peste 2 milioane de euro, chiar după ce a ratat pentru prima dată calificarea la Cupa Mondială! Rugbyul conduce în topul bugetelor federațiilor, spre nemulțumirea multor conducători de federații.

„Nu înțelegem ce s-a întâmplat. Să crești bugetul de la un an la altul cu aproape 300 la sută? E clar, bugetele se fac pe prietenii, pe relații, și nicidecum pe rezultate!”, a spus președintele unei alte federații olimpice din România.

Prin ratarea calificării la Cupa Mondială din Japonia, rugbyul nu mai primește aceleași sume de bani din partea International Rugby Board (IRB). În aceste condiții, pentru a suplini „gaura”, s-a găsit sprijinul MTS!

„Cum să ne punem noi cu rugbyul? Uitați-vă cine e președinte acolo! Domnul Alin Petrache e fost deputat, fost președinte al Comitetului Olimpic și Sportiv Român și fiul unui om de afaceri cunoscut ca membru de bază în partidul de guvernământ. Cum să nu primească un buget pe măsură?”, spune, sub protecția anonimatului, un alt președinte de federație!

De la nefinanțare la cel mai mare buget din istorie!

În anul în care România ratează pentru prima dată Cupa Mondială, la rugby, MTS a alocat federației cel mai mare buget FOTO

Un alt buget colosal pentru rezultatele din ultimul timp l-a primt boxul. O federație care nu a avut finanțare în 2017 și 2018 din cauza neregulilor financiare a ajuns acum să primească un buget de aproape un milion de euro. Federația Română de Box este condusă de deputatul PSD Vasile Cîtea. Boxul românesc nu mai există la nivel internațional în ultimul timp, România necâștigând nicio medalie importantă, la seniori, din 2016 încoace. Fără loturi naționale, cu sportivii antrenându-se pe la cluburi, boxul a trăit într-o stare de avarie. Lucrurile nu s-au schimbat nici în 2019, când s-a primit această finanțare uriașă. Alte federații cu rezultate bune în ultimii ani, care au adus medalii olimpice, mondiale și europene, arată cu degetul boxul românesc. Bine înfipt însă din punct de vedere politic!

Locul 2 la buget, locul 1 la rezultate

În topul bugetelor pe 2019, pe locul 2 se află canotajul. Federația condusă de Elisabeta Lipă este, de altfel, forul care a avut cele mai bune rezultate în ultimul ciclu olimpic . În 2017 și 2018, canotajul a obținut singurele titluri mondiale, în probe olimpice, din sportul românesc. În aceste condiții, bugetul pare unul meritat, mai ales că Federația Română de Canotaj a punctat serios, prin medaliile aduse, și la juniori și tineret.

Fără număr la karate

Deși au generat un imens scandal în anii trecuți, artele marțiale, în special karatele, continuă să primească sume importante de bani din partea Ministerului Tineretului și Sportului. Federația Română de Taekwondo WTF și Federația Română de Karate, recunoscută de WKF sunt singurele federații olimpice, ultima intrând în programul olimpic din 2020.

Ministrul Bogdan Matei (stânga), Amato Zaharia (centru), președintele FR Kempo, și Daniel Jianu (dreapta), directorul general al MTS

În cazul primeia românii nu au, în general rezultate, pentru că la Jocurile Olimpice nu am calificat sportivi. În schimb, la celelalte federații de karate, în diferitele stiluri, românii excelează și vin cu mii de medalii an de an de la diferitele concursuri. Un nou prilej de a primi din partea MTS premieri de ordinul milioanelor de euro. Au fost miniștri gen Gabi Szabo și Elisabeta Lipă care au refuzat să plătească premierile de la karate. De când la MTS au revenit miniștrii numiți politic, gen Marius Dunca, Ioana Bran sau Bogdan Matei, au revenit în prim-plan premierile. De la buget, fără număr.

8.000.439 leie suma pe care cele 12 federații de karate au primit-o în 2019 de la MTS

5.597.058 leiau primit celelalte 22 de federații neolimpice, exceptându-le pe cele de karate

30 de federațiiolimpice primesc finanțare MTS. Dintre acestea, 3 provin de la sporturile de iarnă. La ultima ediție a JO 2016, România a avut reprezentare la 14 sporturi de vară din totalul de 26 care primesc bani de la buget

Bugetele Federațiilor Olimpice 2019

Rugby: 10.900.000 (+196% față de 2018)

Canotaj: 10.300.000 (+45% față de 2018)

Handbal: 10.000.000 (+108% față de 2018)

Atletism: 8.500.000 (+38% față de 2018)

Gimnastică: 7.500.000 (+25% față de 2018)

Lupte: 7.300.000 (+45% față de 2018)

Judo: 6.196.071 (+56% față de 2018)

Volei: 5.608.234 (+101% față de 2018)

Scrimă: 4.900.000 (+13% față de 2018)

Box: 4.667.000 (fără buget în 2018)

Baschet: 4.524.679 (+13% față de 2018)

Kaiac-Canoe: 4.500.000 (+60% față de 2018)

Haltere: 4.054.599 (+18% față de 2018)

Schi Biatlon: 3.880.000 (+3% față de 2018)

Tenis de Masă: 3.560.000 (-23% față de 2018)

Hochei pe Gheață: 3.200.000 (+53% față de 2018)

Ciclism: 3.000.000 (+15% față de 2018)

Bob și Sanie: 2.820.000 (+17% față de 2018)

Natație: 2.495.000 (+14% față de 2018)

Tir Sportiv: 2.383.536 (-19% față de 2018)

Polo: 2.104.000 (-24% față de 2018)

Gimnastică Ritmică: 1.570.000 (+214% față de 2018)

Taekwondo WTF: 859.160 (-15% față de 2018)

Ecvestră: 750.000 (-9% față de 2018)

Karate: 502.000 (-0,5%% față de 2018)

Tir cu Arcul: 690.000 (+27% față de 2018)

Triatlon: 391.000 (+13% față de 2018)

Badminton: 215.100 (+% față de 2018)

Baseball și Softball: 206.500 (-51% față de 2018)

Yachting: 110.800 (-35% față de 2018)

Paralimpici

Comitetul Național Paralimpic 1.381.575 (+15% față de 2018)

Karate - Sporturi de contact

Kempo: 2.788.499 (+100% față de 2018)

Arte Marțiale: 1.020.000 (+16% față de 2018)

Karate WUKF: 780.000 (fară buget în 2018)

Sambo: 735.780 (-12% față de 2018)

Taekwondo: ITF 520.000 (+71% față de 2018)

Karate Tradițional: 300.000 (fară buget în 2018)

Wushu: 295.000 (fară buget în 2018)

Karate Kyokushin JKO2: 120.000 (-27% față de 2018)

Pangration Athlima: 50.000 (fară buget în 2018)

Aikido: 30.000 (la fel ca în 2018)

Bugete Federații Neolimpice

Culturism: 750.000 (2019) (+21% față de 2018)

Dans Sportiv: 600.000 (+16% față de 2018)

Șah: 500.000 (+22% față de 2018)

Automobilism Sportiv: 479.000 (fară buget în 2018)

Sportul pentru Toți: 442.100 (-12% față de 2018)

Motociclism: 351.194 (+5% față de 2018)

Oină: 305.200 (-39% față de 2018)

Fotbal-Tenis: 273.500 (+8% față de 2018)

Alpinism și Escaladă: 205.200 (fară buget în 2018)

Orientare: 189.863 (-11% față de 2018)

Karting: 186.500 (la fel ca în 2018)

Modelism: 162.200 (-34% față de 2018)

Popice: 135.000 ( (-59% față de 2018)

Bowling: 121.000 (-57% față de 2018)

Aeronautică: 115.000 (la fel ca în 2018)

Radioamatorism: 85.070 (-34,5% față de 2018)

Bridge: 77.718 (+31% față de 2018)

Darts: 70.530 ( -17% față de 2018)

Cricket: 70.000 (fară buget în 2018)

Squash: 59.500 (-4% față de 2018)

Scrabble: 51.183 (-41% față de 2018)

Powerlifting: 50.000 (-47% față de 2018)



1 medalie de bronza obținut România, la Mondiale, în 2019, în sporturile olimpice. A reușit-o Bianca Pascu la sabie individual. Pentru marea majoritate a disciplinelor însă, abia de acum încolo vor avea loc întrecerile mondiale

De când nu am mai avut un titlu mondial la sporturile olimpice importante

De când nu am mai avut un titlu mondial la sporturile olimpice importante

Citește și:

Campionatul Mondial de Canotaj Juniori de la Tokyo » O medalie de aur și alta de bronz pentru România!